Държавен вестник, бр. 63, 2024 г., стр. 23

БРОЙ  63	
Д Ъ Р Ж А В Е Н  В Е С Т Н И К 	
СТР.  23   
Чл. 76о. При въвеждане на двойките цена-
количество в офертите за покупка от търгов­
ския участник следва съответните цени да са 
подредени във възходящ ред, а количества­
та – в низходящ ред.
Чл. 76п. При въвеждане на двойките цена-
количество в офертите за продажба от тър­
говския участник следва съответните цени и 
количества за доставка да са подредени във 
възходящ ред.
Чл. 76р. След постъпване на оферта в 
ЕСТ-ТРД се стартира процесът на проверка 
на данните. Извършват се следните основни 
проверки на въведените стойности:
1. проверка за съответствие с параметрите 
на борсовата сесия съгласно инструкцията 
по чл. 55;
2. проверка за монотонност – системата 
проверява дали посочените двойки цена-ко­
личество са представени така, че цените да 
са подредени във възходящ ред, а количе­
ствата – в съответствие с чл. 76о и чл. 76п;
3. проверка за формата на стойностите, 
участващи в двойките цена-количество, които 
следва да бъдат в съответствие с чл. 76н;
4. проверка за наличие на съответствие с 
изискванията на глава седма, раздел шести.“
§ 27. Наименованието на раздел VIII в глава 
четвърта „Правила за търговия на пазарен 
сегмент „В рамките на деня“ се изменя така:
„Раздел VIII
Преустановяване на търговията на механизъм 
„Непрекъсната търговия“.
§ 28. В чл. 81 се правят следните изменения 
и допълнения:
1. Досегашният текст става алинея 1.
2. Създават се ал. 2 и 3:
„(2) ЕСТ-РД е достъпна за търговия всеки 
ден с изключение на случаите на техническо 
прекъсване или актуализация на софтуера. 
Операторът изпраща своевременно офици­
ално уведомление до търговските участници 
за тези случаи. Операторът е задължен да 
осигури достъпност до ЕСТ-РД в рамките на 
97 % (деветдесет и седем процента) годишно, 
като в периода на достъпност не се включва 
времето, необходимо за планирани дейности 
по поддръжка и актуализация на ЕСТ-РД.
(3) БНЕБ – ЕАД, не носи отговорност за 
технически и комуникационни проблеми, 
свързани с достъпа и използването на ЕСТ-РД 
от страна на търговските участници, вклю­
чително проблеми с интернет свързаност 
и други обстоятелства, които ограничават 
достъпа до ЕСТ-РД и не са под контрола на 
БНЕБ – ЕАД.“
§ 29. В глава четвърта „Правила за търговия 
на пазарен сегмент „В рамките на деня“ се 
създава раздел VIIIа с чл. 83а – 83в:
„Раздел VIIIа
Преустановяване на търговията на механизъм 
„Търгове в рамките на деня“
Чл. 83а. БНЕБ – ЕАД, може във всеки 
един момент да преустанови търговията, ако 
установи, че:
1. е възникнал технически проблем с 
ЕСТ-ТРД;
2. търговията е в противоречие с изисква­
нията на приложимото законодателство;
3. е задействана извънредна SIDC процедура 
от координатора на сесията.
Чл. 83б. Мерките, предприети от опера­
тора, са задължителни за всички търговски 
участници.
Чл. 83в. Независимо от посоченото в чл. 83а 
БНЕБ – ЕАД, може да преустанови търговия­
та за определени търговски участници при 
неспазване на тези правила.“
§ 30. Наименованието на раздел IX в глава 
четвърта „Правила за търговия на пазарен 
сегмент „В рамките на деня“ се изменя така:
„Раздел IX
Анулиране на подадена оферта и/или осъ­
ществена сделка на механизъм „Непрекъсната 
търговия“.
§ 31. В глава четвърта „Правила за търговия 
на пазарен сегмент „В рамките на деня“ се 
създава раздел IXа с чл. 85а – 85г:
„Раздел IXа
Анулиране на оферта на механизъм „Търгове 
в рамките на деня“
Чл. 85а. (1) Всяка оферта, въведена от 
търговски участник в ЕСТ-ТРД, може да бъде 
анулирана по време на етапа на подаване на 
оферти от съответния търговски участник или 
от негово име при невъзможност от страна 
на съответния търговски участник.
(2) Сделка, реализирана по вече подадена 
оферта, не може да бъде анулирана от съот­
ветния търговски участник.
(3) Оферта, застрашаваща функциониране­
то на борсовия пазар, може да бъде анулирана 
от оператора до посочения в чл. 52в краен 
срок, ако това е в интерес на сигурността 
и нормалното провеждане на борсовата 
търговия или когато съответната оферта е в 
противоречие с правилата по чл. 91, ал. 2 от 
ЗЕ, приложимото законодателство или тези 
правила.
Чл. 85б. Оферта на търговски участник 
може да бъде анулирана от оператора, ако 
това е в интерес на сигурността и нормалното 
провеждане на борсовата търговия или когато 
съответната оферта е в противоречие с пра­
вилата по чл. 91, ал. 2 от ЗЕ, приложимото 
законодателство или тези правила.